**Psalmul poetului**

*Costel Zăgan*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Să-ți urc Golgota poezie

să bat pironul unui epitet

dar până când fir-ar să fie

îmi mai permiți să fiu poet

Mai bat pironul unui epitet

metafora-și deschide rana

din trupul ultim de sonet

îmi culeg sângele cu cana

Metafora-și deschide rana

dar până când fir-ar să fie

nu-mi uit condiția umana

și-ți urc Golgota poezie

Mai bat pironul unui epitet

în stâlpul infamiei că-s poet

Costel Zăgan, CEZEISME II